General Post Office (Dublin)

General Post Office (forkortet til GPO, irsk: Ard-Oifig an Phoist) er hovedpostkontoret i hovedstaden Dublin, hovedkvarteret for An Post, Irlands postvesen.«General Post Office», Visit Dublin Det første hovedkvarteret var en mindre bygning på annet sted i byen, men den 6. januar 1818 flyttet postvesenet inn i det nye postkontoret på Sackville Street, som senere er omdøpt til O'Connell Street, nå byens fremste vei for gjennomkjørsel.Weibel, Barbara (13. omtober 2014): «O’Connell Street, the Main Thoroughfare in Dublin, Ireland», Hole in the Donut Cultural Travel

Bygningen ble tegnet av Francis Johnson, og grunnstenen ble lagt ned av Charles Whitworth, 1. jarl Whitworth den 12. august 1814. Konstruksjonen tok bare tre år, og kostet 50 000 pund. Det er en av Irlands mest kjente bygninger, ikke minst ettersom den fungerte som hovedkvarter for lederne av påskeopprøret i 1916 mot britisk styre i Irland. Det var den siste store georgianske offentlige bygningen som ble reist i den irske hovedstaden.«General Post Office, Dublin», Designing Buildings Det er et museum i bygning med interaktiv framstilling av opprøret.«GPO Museum», An Post


Fasaden er nesten 70 meter lang, og har en bred portiko med seks joniske søyler. Frisen er rikt dekorert, og i tympanon er det kongelige våpen avbildet. Akroteriene har tre statier av John Smyth: Til høyre Merkur (som brukes som symbol for postvesenet i flere land), til venstre personifikasjonen av troskap og i midten Hibernia. Portikoen er i portlandskalkstein, mens resten av bygningen er i granitt. Det er tre etasjer, og en kuppel med klokketårn over midten av bygningen.

Nelsons søyler sto tidligere foran bygningen, men den ble sprengt av IRA i 1966. Nå finner man i stedet Spire of Dublin foran GPO, som er et stort, stiftlignende monument i rustfritt stål, 120 meter høyt. «Spire of Dublin», Ian Ritchie Architects

Påskeopprøret

Under påskeopprøret i 1916 var GPO hovedkvarter for opprørsledelsen, og påskeproklamasjonen ble lest opp utenfor bygningen. Under det britiske angrepet ble bygningen sterkt skadet av artilleriild, og store reparasjoner måtte utføres etter opprettelsen av Den irske fristaten i 1922. Merker på søylene skal være laget av kuler under opprøret. 

Til minne om opprøret er det reist en statue av den mytiske helten Cúchulainn utenfor. I 2005 ble det annonsert planer om å flytte hovedpostkontoret til en ny bygningen, og gjøre om GPO til et minnesmerke og museum for opprøret.

 Referanser 

 Eksterne lenker 

An Post History and Heritage , GPO Museum
The 1916 Rising , ved Norman Teeling] 

Kategori:Byggverk i Dublin
Kategori:Postkontorer